Document ID: 31993R3549

ΚΑΝΟΝΙΣΜΟΣ (ΕΚ) αριθ. 3549/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για την τροποποίηση του κανονισμού (ΕΟΚ) αριθ. 2699/93 της Επιτροπής περί λεπτομερών κανόνων για την εφαρμογή στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου, και για τον καθορισμό των διαθέσιμων ποσοτήτων για την περίοδο από 1ης Ιανουαρίου έως 31 Μαρτίου 1994 για τις εισαγωγές προελεύσεως της Τσεχικής Δημοκρατίας και της Σλοβακικής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Δημορκατίας της Πολωνίας, αφετέρου (1), όπως τροποποιήθηκε από τον κανονισμό (ΕΟΚ) αριθ. 2233/93 (2), και ιδίως το άρθρο 1,
τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (3), όπως τροποποιήθηκε από τον κανονισμό (ΕΟΚ) αριθ. 2234/93 (4), και ιδίως το άρθρο 1,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής Ομοσπονδιακής Δημοκρατίας, αφετέρου (5), όπως τροποποιήθηκε από τον κανονισμό (ΕΟΚ) αριθ. 2235/93 (6), και ιδίως το άρθρο 1,
Εκτιμώντας:
ότι η ενδιάμεση συμφωνία για το εμπόριο και τα εμπορικά θέματα με την Τσεχική και Σλοβακική Δημοκρατία εφαρμόζεται προσωρινά από 1ης Μαρτίου 1992 (7)- ότι η Κοινότητα προέβη στη σύναψη συμπληρωματικών πρωτοκόλλων στην εν λόγω συμφωνία με την Τσεχική Δημοκρατία και τη Σλοβακική Δημοκρατία μετά τη διάλυση της Τσεχικής και Σλοβακικής Ομοσπονδιακής Δημοκρατίας την 1η Ιανουαρίου 1993- ότι τα εν λόγω συμπληρωματικά πρωτόκολλα προβλέπουν κυρίως την κατανομή μεταξύ των δύο κρατών που διαδέχθηκαν την εν λόγω Ομοσπονδιακή Δημοκρατία, των κοινοτικών παραχωρήσεων που χορηγήθηκαν με ενδιάμεση συμφωνία-
ότι τα συμπληρωματικά πρωτόκολλα προβλέπουν το άνοιγμα χωριστών ποσοστώσεων για την Τσεχική Δημοκρατία και τη Σλοβακική Δημοκρατία από την 1η Ιανουαρίου 1994- ότι, κατά συνέπεια, είναι αναγκαίο να προβλεφθούν ορισμένοι σχετικοί λεπτομερείς κανόνες εφαρμογής-
ότι με τον κανονισμό (ΕΟΚ) αριθ. 2699/93 της Επιτροπής (8), θεσπίστηκαν λεπτομέρειες εφαρμογής στους τομείς του κρέατος πουλερικών και αυγών του καθεστώτος που προβλέπεται στις ενδιάμεσες συμφωνίες μεταξύ της Κοινότητας αφενός, και της της Πολωνίας, της Ουγγαρίας και της πρώην Τσεχικής και Σλοβακικής Ομοσπονδιακής Δημοκρατίας, αφετέρου-
ότι, ενόψει της κτηθείσας πείρας, πρέπει να προσαρμοσθούν ορισμένες λεπτομέρειες εφαρμογής του κανονισμού αυτού-
ότι, για να εξασφαλισθεί η ορθή συμμετοχή των επιχειρηματιών, πρέπει να περιορισθούν οι επιχειρηματίες μόνο σε εκείνους που μπορούν να δικαιολογήσουν μια ελάχιστη δραστηριότητα από την 1η Ιανουαρίου 1992-
ότι πρέπει να παραταθεί η προθεσμία για την κοινοποίηση των αιτήσεων από τα μέλη, να καθορισθεί εκ νέου η εγγύηση, η σύσταση της οποίας πρέπει να πραγματοποιείται κατά την κατάθεση αιτήσεως πιστοποιητικού εισαγωγής καθώς επίσης και να παραταθεί η διάρκεια ισχύος των πιστοποιητικών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος, Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2699/93 τροποποιείται ως εξής:
1. Στο άρθρο 1 το πρώτο εδάφιο αντικαθίσταται από το ακόλουθο κείμενο:
"Κάθε εισαγωγή στην Κοινότητα που πραγματοποιείται στα πλαίσια του καθεστώτος που προβλέπεται στο άρθρο 14 παράγραφοι 2 και 4 των ενδιάμεσων συμφωνιών, των προϊόντων που ανήκουν στις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26, 27, 28, 30, 31, 32, 33, 34, 35 και 36 που αναφέρονται στο παράρτημα 1 του παρόντος κανονισμού, υπόκειται στην προσκόμιση πιστοποιητικού εισαγωγής."
2. Στο άρθρο 2 η παράγραφος 1 αντικαθίσταται από το ακόλουθο κείμενο:
"1. Οι ποσότητες που αναφέρονται στο άρθρο 1, κλιμακώνονται για κάθε περίοδο που αναφέρεται στο παράρτημα 1 ως εξής:
- για τα προϊόντα που αναφέρονται στις ομάδες 1, 12, 19 και 28:
- 35 % στη διάρκεια της περιόδου από την 1η Ιουλίου έως τις 30 Σεπτεμβρίου,
- 35 % στη διάρκεια της περιόδου από την 1η Οκτωβρίου έως τις 31 Δεκεμβρίου,
- 15 % στη διάρκεια της περιόδου από την 1η Ιανουαρίου έως τις 31 Μαρτίου,
- 15 % στη διάρκεια της περιόδου από την 1η Απριλίου έως τις 30 Ιουνίου.
- για τα προϊόντα που αναφέρονται στις ομάδες 2, 4, 5, 6, 7, 8, 9, 10, 11, 14, 15, 16, 17, 18, 21, 22, 23, 24, 25, 26, 27, 30, 31, 32, 33, 34, 35 και 36:
- 25 % στη διάρκεια της περιόδου από την 1η Ιουλίου έως τις 30 Σεπτεμβρίου,
- 25 % στη διάρκεια της περιόδου από την 1η Οκτωβρίου έως τις 31 Δεκεμβρίου,
- 25 % στη διάρκεια της περιόδου από την 1η Ιανουαρίου έως τις 31 Μαρτίου,
- 25 % στη διάρκεια της περιόδου από την 1η Απριλίου έως τις 30 Ιουνίου."
3. Στο άρθρο 3 τα στοιχεία α) και β) αντικαθίστανται από το ακόλουθο κείμενο:
"α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο, το οποίο, κατά τη στιγμή υποβολής της αιτήσεως, πρέπει να αποδείξει στις αρμόδιες αρχές του κράτους μέλους ότι έχει εισαγάγει ή εξαγάγει τουλάχιστον 25 τόνους (βάρους προϊόντος), στην περίπτωση προϊόντων που υπάγονται στον κανονισμό (ΕΟΚ) αριθ. 2777/75 (1) και 5 τόνους (ισοδύναμο αυγών με κέλυφος) στην περίπτωση προϊόντων που υπάγονται στους κανονισμούς (ΕΟΚ) αριθ. 2771/75 (2) και (ΕΟΚ) αριθ. 2773/75 (3), κατά το 1992, καθώς επίσης και από την 1η Ιανουαρίου έως τις 30 Νοεμβρίου 1993- εντούτοις, δεν επωφελούνται του καθεστώτος αυτού τα καταστήματα λιανικής πώλησης και τα εστιατόρια τα οποία πωλούν τα προϊόντα τους στον τελικό καταναλωτή-
β) η αίτηση πιστοποιητικού μπορεί να περιλαμβάνει μόνο μία από τις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26, 27, 28, 30, 31, 32, 33, 34, 35 και 36 που αναφέρονται στο παράρτημα Ι του παρόντος κανονισμού. Μπορεί να αφορά διάφορα προϊόντα που υπάγονται σε διαφορετικούς κωδικούς ΣΟ και κατάγονται από μία μόνον από τις χώρες που καλύπτει ο κανονισμός αυτός. Στην περίπτωση αυτή, όλοι οι κωδικοί ΣΟ και η περιγραφή τους αναφέρονται, αντιστοίχως, στις θέσεις 16 και 15.
Η αίτηση πιστοποιητικού πρέπει να αφορά τουλάχιστον έναν τόνο και κατ' ανώτατο όριο το 25 % της διαθέσιμης ποσότητας της αντίστοιχης ομάδας για την περίοδο που ορίζεται στο άρθρο 2."
4. Στο άρθρο 4 παράγραφος 3, οι όροι "η τρίτη εργάσιμη ημέρα" αντικαθίστανται από τους όρους "η πέμπτη εργάσιμη ημέρα".
5. Στο άρθρο 5 το πρώτο εδάφιο αντικαθίσταται από το ακόλουθο κείμενο:
"Σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88, η διάρκεια ισχύος των πιστοποιητικών εισαγωγής είναι 150 ημέρες από την ημερομηνία της πραγματικής εκδόσεώς τους."
6. Το άρθρο 6 αντικαθίσταται από το ακόλουθο κείμενο:
"Οι αιτήσεις πιστοποιητικών εισαγωγής συνοδεύονται από τη σύσταση εγγυήσεως 20 Ecu ανά 100 Kg για όλα τα προϊόντα που αναφέρονται στο άρθρο 1."
7. Στα άρθρα 9, 10, παράγραφος 1 και 11, η φράση:
"ομάδες 3, 13 και 120",
αντικαθίστανται από τη φράση:
"ομάδες 3, 13, 20 και 29".
8. Στο τμήμα ΑΙΙ του παραρτήματος Ι, στην ομάδα ΙΙ, ο κωδικός ΣΟ "0408 99 10" αντικαθίσταται από τον κωδικό ΣΟ "0408 91 80".
Στο τμήμα ΒΙΙ του παραρτήματος Ι, στην ομάδα 18, ο κωδικός ΣΟ "0408 91 10" αντικαθίσταται από τον κωδικό ΣΟ "0408 99 80".
Το τμήμα Γ του παραρτήματος Ι αντικαθίσταται από τα τμήματα Γ και Δ του παραρτήματος Ι του παρόντος κανονισμού.
Άρθρο 2
Οι διαθέσιμες ποσότητες που πρέπει να λαμβάνονται υπόψη για τις αιτήσεις πιστοποιητικών εισαγωγής και που κατατίθενται από την 1η έως τις 10 Ιανουαρίου 1994 για τα προϊόντα καταγωγής της Τσεχικής και της Σλοβακικής Δημοκρατίας, καθορίζονται στο παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1993.

Labels: 3
18
17